stanford-oval/wikipedia huggingface dataset:
Petter Granberg
Ura > Seuraura

Granberg on Malmbergets AIF:n kasvatti. Hän pelasi myöhemmät juniorivuotensa Skellefteå AIK:ssa, jossa Granberg voitti J20 SuperElitin hopeaa vuonna 2011 ja J18 Allsvenskanin hopeaa vuonna 2009. Kaudella 2009–2010 hän teki Elitserien-debyyttinsä. Granberg teki kesäkuussa 2010 kolmivuotisen jatkosopimuksen Skellefteån kanssa. Toronto Maple Leafs varasi hänet neljännellä kierroksella 116. pelaajana NHL:n varaustilaisuudessa 2010. Kesällä 2011 Granbergin varasi KHL-joukkue Dinamo Minsk numerolla 65.
Kaudella 2010–2011 Granberg pelasi Elitserienissä 22 runkosarja- 11 playoff-ottelua tehden kaksi syöttöpistettä. Hän voitti kauden päätteeksi Elitserien-hopeaa. Granberg pelasi kauden aikana myös yhden ottelun lainalla I-divisioonajoukkue Piteå HC:ssa. Kaudella 2011–2012 hän pelasi syys-lokakuun vaihteessa kolme ottelua lainalla HockeyAllsvenskanin IF Sundsvall Hockeyn riveissä. Granberg pelasi kauden aikana Elitserienissä yhteensä 38 runkosarjaottelua tehopistein 1+3=4 sekä 19 playoff-ottelua tehopistein 1+1=2. Hän voitti Elitserien-hopeaa keväällä 2012.
Granberg teki toukokuussa 2012 kolmivuotisen tulokassopimuksen Maple Leafsin kanssa. Hän pelasi kuitenkin sopimuksen ensimmäisen sopimuskautensa 2012–2013 lainalla Skellefteåssa. Granberg kärsi kauden aikana loukkaantumisista ja hän oli varsinkin solisluumurtuman vuoksi kuukausia sivussa ja palasi kaukaloihin vasta helmikuussa 2013. Granberg pelasi runkosarjassa lopulta vain 13 ottelua. Hän kuului kuitenkin Skellefteån kevätkauden onnistujiin, voitti kauden päätteeksi Ruotsin-mestaruuden sekä valittiin myös A-maajoukkueeseen.
Kaudeksi 2013–2014 Granberg siirtyi Toronto Maple Leafsin organisaatioon. Hän aloitti kautensa farmijoukkue Toronto Marliesissa, AHL:ssä, jossa Granberg pelasi lähes koko kauden tehden 73 runkosarjaottelussa tehot 2+5=7 sekä 14 playoff-ottelussa kaksi syöttöpistettä. Hänellä oli runkosarjassa Marliesin paras teholukema (+19). Granberg teki NHL-debyyttinsä runkosarjan viimeisellä kierroksella 12. huhtikuuta 2014 vieraissa Ottawa Senatorsia vastaan. Kaudella 2014–2015 hän pelasi seitsemän NHL-ottelua ilman tehopisteitä. Kesäkuussa 2015 Granberg teki vuoden mittaisen jatkosopimuksen Maple Leafsin kanssa.
Lokakuussa 2015 Granberg sai akillesjännevamman. Kuntouduttuaan Maple Leafs asetti hänet siirtolistalle marraskuussa. Granberg ei pelannut organisaatiossa otteluakaan, kunnes Nashville Predators nappasi hänet listalta. Granberg pelasi Predatorissa kauden 2015–2016 aikana 27 runkosarjaottelua tehden kolme syöttöpistettä. Farmijoukkue Milwaukee Admiralsissa hän pelasi kuusi ottelua. Heinäkuussa 2016 Granberg teki kaksivuotisen ja yksisuuntaisen jatkosopimuksen Predatorsin kanssa.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tukholma 2013 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Alberta 2012 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Minsk 2010 | jääkiekko |  |
Granberg pelasi MM-kilpailuissa vuosina 2013 ja 2015, joista ensimmäinen turnaus päättyi maailmanmestaruuteen. Yhteensä hän on pelannut 17 A-maaottelua tehden kaksi syöttöpistettä. Granberg teki A-maajoukkuedebyyttinsä Czech Hockey Gamesin toisessa ottelussa 27. huhtikuuta 2013 Brnossa Tšekkiä vastaan.
Granberg oli myös voittamassa alle 20-vuotiaiden maailmanmestaruutta vuonna 2012 ja alle 18-vuotiaiden MM-hopeaa vuonna 2010. Hän pelasi myös alle 19-vuotiaiden World Junior A Challengessa vuonna 2009.
Muuta

Granbergin pikkuveljet Nils ja Fredrik pelaavat myös jääkiekkoa puolustajina. Nils on lopettanut pelaamisen ja Fredrik Hockeyettan-joukkue Piteå HC:ssa.
Peak District

Peak District on ylänköalue Keski- ja Pohjois-Englannissa. Suurin osa siitä sijoittuu Derbyshiren kreivikuntaan. Alueen tärkeimmät osat muodostavat Peak Districtin kansallispuiston, joka on Britannian vanhin kansallispuisto, perustettu vuonna 1951. Puiston pinta-ala on 1 438 neliökilometriä.
Maisema High Peakin alueelta.
Koska lähistöllä on paljon asutusta etenkin Suur-Manchesterin, Sheffieldin ja Lancashiren kreivikunnan alueella, ja liikenneyhteydet ovat hyvät, Peak District on erittäin suosittu kansallispuisto. Siellä käy vuosittain noin 22 miljoonaa matkailijaa, mikä tekee siitä maailman toiseksi käytetyimmän kansallispuiston Japanin Fujivuoren jälkeen. Noin 20 miljoonaa ihmistä asuu alle tunnin ajomatkan päässä Peak Districtistä.
Historia

Vanhimmat asutuksen jäänteet on ajoitettu radiohiiliajoituksella mesoliittiselle kaudelle 6000 vuotta eaa. Neoliittiselta kaudelta, noin 3500 eaa, on säilynyt kokonainen asuinpaikka hirsirakennusten jäänteineen. Muut kivikauden löydöt ovat enimmäkseen työkaluja ja niiden tekemisestä jääneitä merkkejä.
Peak Districtillä on paljon pronssikautisia kivikehiä ja rautakautisten linnoitusten jäänteitä, joista tunnetuin on Mam Torin kukkulalinnoitus. Roomalaiskaudelta jäänteitä on vähemmän, mutta saksien valtakaudelta on muistoja varsinkin kirkkojen ympäristössä. Normannikaudelta ja keskiajalta säilyneitä muinaismuistoja on taas vähemmän. Peverilin linna Castletonissa on rakennettu vuonna 1086.
1800-luvun lopulla alueelle rakennettiin kolme suurta tekojärveä: Ladybower, Derwent ja Howden. National Trust omistaa puiston alueesta 12 %. Vuonna 1932 Peak Districtin Kinder Scoutissa oli mielenosoitus, joka lopulta johti vaeltamista ja retkeilyä rajoittaneen lainsäädännön muuttamiseen.
Luonto ja maankäyttö

Peak District muodostaa Penniinien eteläosan, ja pääosa alueesta on yli 300 metrin korkeudella merenpinnasta. Korkein kohta on Kinder Scout, 636 metriä. Vaikka "Peak" tarkoittaa vuorenhuippua, maastolle eivät ole ominaisia terävät huiput vaan pikemminkin kumpuilevat muodot. Kallioperän mukaan ylänköalue voidaan jakaa pohjoisen Dark Peak -alueeseen, joka on enimmäkseen karkearakeista hiekkakiveä, ja eteläisempään White Peakiin, jossa kallioperä on kalkkikiveä.
Dark Peakin alueelle on tyypillistä kanervanummi ja turvepitoinen maa-aines. Siellä laidunnetaan lampaita ja metsästetään riekkoja. White Peakin kalkkikivialueella on enemmän viljelysmaita ja siellä pidetään etenkin maitokarjaa. Jyrkissä laaksoissa kasvaa lehtipuita, ja tekoaltaiden rannoilla on istutettuja havupuumetsiköitä. Kalkkikiven joukossa on lyijysuonia, joita on louhittu jo roomalaisajoista alkaen. Pääosa Peak Districtin asutuksesta sijoittuu White Peakin puolelle.
Kansallispuiston alueella toimii 1800 maatilaa, joista useimmat ovat Britannina mittakaavassa pieniä (alle 40 hehtaaria). Alueella on kymmenen louhosta ja useita pieniä kaivoksia. 55 tekojärveä kattavat yli kaksi hehtaaria, ja niistä johdetaan päivittäin 450 miljoonaa litraa vettä lähiseudun kaupunkeihin.
Peak Districtiltä on louhittu erilaisia kaivannaisia esihistoriallisista ajoista alkaen. Pronssikaudella on kaivettu kuparia ja ilmeisesti myös lyijyä. Joissakin alueelta löytyneissä lyijyesineissä on roomalaisten kaiverruksia.
Nähtävyydet

Peak Districtin alueella on kuuluisia aateliskartanoita kuten Chatsworth House ja Hardwick Hall, sekä kylpyläpaikkoja kuten Buxton ja Matlock Spa. Matlockista Rowsleyhyn kulkee edelleen höyryjuna, Crichissä on raitiovaunumuseo ja Matlock Bathissa kaivosmuseo. Jotkut tippukiviluolat ovat avoinna yleisölle, esimerkiksi Castletonissa.
Palvelut

Kansallispuiston suurin taajama on Bakewell. Alueella on yhteensä yli 3200 kilometriä merkittyä ja hoidettua vaellusreitistöä. Reittejä kehitetään sopivammaksi myös liikuntarajoitteisille esimerkiksi korvaamalla kivimuurien yli vieviä tikkaita jalankulkuveräjillä. Kansallispuistossa on perinteisesti myös ratsupolkuja, ja viime aikoina maastopyöräilijän ovat hyödyntäneet niitä enenevässä määrin. Pyöräilyreittejä parannetaan vuosina 2009–2011 hankkeella, johon sijoitetaan 1,25 miljoonaa puntaa.
Dark Peakin kalliojyrkänteet ovat kiipeilijöiden suosiossa. Tekojärvillä harrastetaan purjehdusta, melomista ja kalastusta. Osa Dark Peakista on kuitenkin suljettuna vaeltajilta riekonmetsästyskaudella eli 12. elokuuta – 10. joulukuuta.
Aiheesta muualla

Kuvia tai muita tiedostoja aiheesta Peak District Wikimedia Commonsissa
Derbyshire and Peak District
Chatsworth House
Vaeltajia Derwntin tekojärven yläpuolella.
Luettelo yliopistoista

Tämä on luettelo yliopistoista maittain.
Aasia > Keski-Aasia > Afganistan

Afghanin yliopisto
Bakhtarin yliopisto
Balkhin yliopisto
Bostin yliopisto
Dawatin yliopisto
Heratin yliopisto
Kabulin lääketieteellinen yliopisto
Kabulin yliopisto
Kardanin yliopisto
Karwanin yliopisto
Kandaharin yliopisto
Haran yliopisto
Khostin yliopisto
Pamirin yliopisto
Laghmanin yliopisto
Alfalahin yliopisto
Aryanan yliopisto
Khurasan yliopisto
Nangarharin yliopisto
Aasia > Keski-Aasia > Georgia

Akaki Tseretelin valtionyliopisto, Kutaisi
Akhaltsikhen kasvatustieteellinen valtionyliopisto
Batumin taidekasvatusyliopisto, Batumi
Batumin valtiollinen merenkulkuakatemia, Batumi
David Tvildianin lääketieteellinen yliopisto, Tbilisi
Georgian amerikkalainen yliopisto, Tbilisi
Georgian ilmailuyliopisto, Tbilisi
Georgian maatalousyliopisto, Tbilisi
Georgian tekninen yliopisto, Tbilisi
Georgian yliopisto (Tbilisi), Tbilisi
Gorin yliopisto, Gori
Iakob Gogebašvilin valtionyliopisto, Telavi
Ilia Tšavtšavadzen valtionyliopisto, Tbilisi
Ivane Džavakhišvilin valtionyliopisto, Tbilisi
Šota Rustavelin teatteri- ja elokuvayliopisto, Tbilisi
Šota Rustavelin valtionyliopisto, Batumi
Suhumin valtionyliopisto, Tbilisi
Tbilisin lääketieteellinen valtionyliopisto, Tbilisi
Tbilisin teatteri- ja elokuvakorkeakoulu, Tbilisi
International Black Sea University, Tbilisi
Georgian kuvataideakatemia, Tbilisi
Aasia > Keski-Aasia > Kazakstan

Kainarin yliopisto
Turanin yliopisto
Nazarbayevin yliopisto
Aasia > Keski-Aasia > Kirgisia

Oshin yliopisto
Oshin lääketieteellinen yliopisto
Aasia > Keski-Aasia > Tadžikistan

Kulobin yliopisto
Qurghonteppan yliopisto
Khujandin yliopisto
Khorughin yliopisto
Tajikin lääketieteellinen yliopisto
Tajikin tekninen yliopisto
Khajurahon yliopisto
Aasia > Keski-Aasia > Turkmenistan

Turkmenin yliopisto
Aasia > Keski-Aasia > Uzbekistan

Bukharan lääketieteellinen instituutti
Bukharan yliopisto
Namanganin yliopisto
Aasia > Itäinen Aasia > Kiina

Beihangin yliopisto
Chongqingin yliopisto
Dalianin tekninen yliopisto
Fudanin yliopisto
Harbinin teknillinen instituutti
Jilinin yliopisto
Kiinan tiede- ja teknologiayliopisto
Lanzhoun yliopisto
Nanjingin yliopisto
Nankain yliopisto
Pekingin yliopisto
Pekingin tekninen instituutti
Southeastin yliopisto
Shandongin yliopisto
Shanghain Jiao Tong -yliopisto
Tianjinin yliopisto
Tongjin yliopisto
Tsinghuan yliopisto
Xiamenin yliopisto
Xi’anin Jiaotong-yliopisto
Zhejiangin yliopisto
Wuhanin yliopisto
Aasia > Itäinen Aasia > Hongkong

Hongkongin yliopisto
Hongkongin kiinalainen yliopisto
Lingnanin yliopisto
Tung Wahin College
Aasia > Itäinen Aasia > Mongolia

Iderin yliopisto
Aasia > Itäinen Aasia > Pohjois-Korea

Pjongjangin lääketieteellinen yliopisto
Pjongjangin yliopisto
Kim Il-sungin yliopisto
Aasia > Itäinen Aasia > Etelä-Korea

Ajoun yliopisto
Ansanin yliopisto
Cheonanin yliopisto
Cheongjun yliopisto
Chongjun yliopisto
Chongsin yliopisto
Chosun yliopisto
Chungwoonin yliopisto
Daegun yliopisto
Dongseon yliopisto
Euljin yliopisto
Gyeongjun yliopisto
Hallymin yliopisto
Hansein yliopisto
Hanyangin yliopisto
Honamin yliopisto
Hongikin yliopisto
Hoseon yliopisto
Howonin yliopisto
Indukin yliopisto
Inhan yliopisto
Jeonjun yliopisto
Joongbun yliopisto
Keimyungin yliopisto
Konkukin yliopisto
Kookminin yliopisto
Kosinin yliopisto
Kwandongin yliopisto
Kwangwoonin yliopisto
Kyonggin yliopisto
Kyongjun yliopisto
Kyungheen yliopisto
Kyungnamin yliopisto
Kyungsungin yliopisto
Myongjin yliopisto
Pai Chain yliopisto
Sahmyookin yliopisto
Sangjin yliopisto
Sejongin yliopisto
Seokyeongin yliopisto
Soongsilin yliopisto
Sungkyunkwanin yliopisto
Uidukin yliopisto
Woosongin yliopisto
Woosukin yliopisto
Yeungnamin yliopisto
Yonsein yliopisto
Yongsanin yliopisto
Aasia > Itäinen Aasia > Taiwan

Aletheian yliopisto
Chang Gungin yliopisto
Huafan yliopisto
Nanhuan yliopisto
Providencen yliopisto
Soochowin yliopisto
Tamkangin yliopisto
Tatungin yliopisto
Tunghain yliopisto
Tajenin yliopisto
Tungnanin yliopisto
Aasia > Kaakkois -Aasia > Kambodža

Angkorin yliopisto
Aasia > Kaakkois -Aasia > Myanmar

Taungoon yliopisto
Myitkyinan yliopisto
Mandalayn yliopisto
Yadanabonin yliopisto
Mawlamyaingin yliopisto
Taunggyin yliopisto
Yangonin yliopisto
Aasia > Kaakkois -Aasia > Filippiinit

Araullon yliopisto
Baliuagin yliopisto
Aasia > Kaakkois -Aasia > Thaimaa

Asian Institute of Technology
Buraphan yliopisto
Chulalongkornin yliopisto
Hatyain yliopisto
Kasetsartin yliopisto
Khon Kaen yliopisto
Krirkin yliopisto
Maejon yliopisto
Mahachulalongkornrajavidyalayan yliopisto
Mahasarakhamin yliopisto
Mahidolin yliopisto
Naresuanin yliopisto
Ramkhamhaengin yliopisto
Rangsitin yliopisto
Silpakornin yliopisto
Thaksin yliopisto
Thammasatin yliopisto
Walailakin yliopisto
Aasia > Etelä-Aasia > Bangladesh

Barisalin yliopisto
Comillan yliopisto
Dhakan yliopisto
Islamicin yliopisto
Jahangirnagarin yliopisto
Jagannathin yliopisto
Notre Damen College (Dhaka)
Aasia > Etelä-Aasia > Intia

Amityn yliopisto
Andhran yliopisto
Annamalain yliopisto
Annan yliopisto
Bangaloren yliopisto
Bhavnagarin yliopisto
Delhin yliopisto
Dravidianin yliopisto
Galgotiasin yliopisto
Ganpatin yliopisto
Gulbargan yliopisto
Gujaratin yliopisto
Gujarat Vidyapith
Intian tiedeinstituutti
Invertisin yliopisto
Jainin yliopisto
Jawaharlal Nehrun yliopisto
Kalkutan yliopisto
Kakatiyan yliopisto
Kannadan yliopisto
Karnatakin yliopisto
Krishnan yliopisto
Kurukshetran yliopisto
Kuvempun yliopisto
Madrasin yliopisto
Mangaloren yliopisto
Mumbain yliopisto
Osmanian yliopisto
Palamurun yliopisto
Satavahanan yliopisto
Saurashtran yliopisto
Shardan yliopisto
Shobhitin yliopisto
Telanganan yliopisto
Solapurin yliopisto
Aasia > Etelä-Aasia > Nepal

Tribhuvanin yliopisto
Afrikka

Kapkaupungin yliopisto, Kapkaupunki, Etelä-Afrikka
Stellenboschin yliopisto, Stellenbosch, Etelä-Afrikka
Mohammed V yliopisto, Rabat, Marokko
Iringan yliopisto, Iringa, Tansania
Tumaini University Makumira, Tansania
Australia ja Oseania > Australia

Australian Catholic University, Victoria
Australian kansallinen yliopisto, Australian pääkaupunkiterritorio
Bond University, Queensland
Central Queensland University, Queensland
Charles Darwin -yliopisto, Pohjoisterritorio
Charles Sturt University, Uusi Etelä-Wales‎
Curtin University, Länsi-Australia
Deakin University, Victoria
Edith Cowan University, Länsi-Australia
Federation University Australia, Victoria
Flinders University, Etelä-Australia
Griffith University, Queensland
James Cook University, Queensland
La Trobe University, Victoria
Macquarie University, Uusi Etelä-Wales‎
Monash University, Victoria
Murdoch University, Länsi-Australia
Queensland University of Technology, Queensland
RMIT-yliopisto, Victoria
Southern Cross University, Uusi Etelä-Wales‎
Swinburne University of Technology, Victoria
Sydneyn yliopisto, Uusi Etelä-Wales‎
University of Adelaide, Etelä-Australia
University of Ballarat, Victoria
University of Canberra, Australian pääkaupunkiterritorio
University of Melbourne, Victoria
University of New England, Uusi Etelä-Wales‎
University of Newcastle, Uusi Etelä-Wales‎
University of Notre Dame Australia, Länsi-Australia
University of Queensland, Queensland
University of Southern Queensland, Queensland
University of Tasmania, Tasmania
University of Technology Sydney, Uusi Etelä-Wales‎
University of the Sunshine Coast, Queensland
University of Western Australia, Länsi-Australia
University of Western Sydney, Uusi Etelä-Wales‎
University of Wollongong, Uusi Etelä-Wales‎
Uuden Etelä-Walesin yliopisto, Uusi Etelä-Wales‎
Victoria University, Victoria
Australia ja Oseania > Uusi-Seelanti

Aucklandin teknillinen yliopisto
Aucklandin yliopisto
Etelä-Amerikka > Argentiina

Buenos Airesin yliopisto, Buenos Aires, Argentiina
Etelä-Amerikka > Brasilia

Brasilian yliopisto, Brasília
Rio de Janeiron liittovaltionyliopisto
São Paulon yliopisto, São Paulo
Eurooppa

Central European University, Budapest ja Wien
Eurooppa > Alankomaat

Amsterdamin vapaa yliopisto, Amsterdam
Amsterdamin yliopisto, Amsterdam
Delftin teknillinen yliopisto, Delft
Eindhovenin teknillinen yliopisto, Eindhoven
Groningenin yliopisto, Groningen
Leidenin yliopisto, Leiden
Maastrichtin yliopisto, Maastricht
Nijmegenin Radboud-yliopisto, Nijmegen
Rotterdamin Erasmus-yliopisto, Rotterdam
Tilburgin yliopisto, Tilburg
Twenten yliopisto, Enschede
Utrechtin yliopisto, Utrecht
Wageningenin yliopisto, Wageningen
Eurooppa > Belgia

Université libre de Bruxelles, Bryssel
College of Europe, Brugge
Vrije Universiteit Brussel, Bryssel
Eurooppa > Bosnia ja Hertsegovina

Banja Lukan yliopisto, Banja Luka
Mostarin yliopisto, Mostar
Sarajevon yliopisto, Sarajevo
Eurooppa > Irlanti

Dublin City University, Dublin
National University of Ireland
University College Cork, Cork
University College Dublin, Dublin
National University of Ireland (Galway), Galway
National University of Ireland (Maynooth), Maynooth
University of Limerick, Limerick
University of Dublin, Dublin
Trinity College (Dublin), Dublin
Eurooppa > Islanti

Akureyrin yliopisto, Akureyri
Islannin yliopisto, Reykjavík
Eurooppa > Italia

Bolognan yliopisto, Bologna
Milanon yliopisto, Milano
Padovan yliopisto, Padova
Pisan yliopisto, Pisa
Eurooppa > Itävalta

Grazin yliopisto, Graz
Wienin kuvataideakatemia, Wien
Wienin yliopisto, Wien
Eurooppa > Latvia

Latvian yliopisto, Riika
Riian teknillinen yliopisto, Riika
Eurooppa > Liettua

Kaunasin teknillinen yliopisto, Kaunas
Klaipėdan yliopisto, Klaipėda
Eurooppa > Luxemburg

Luxemburgin yliopisto, Luxemburg
Eurooppa > Norja

Yliopistot:
Agderin yliopisto, Kristiansand, Grimstad, Arendal
Bergenin yliopisto, Bergen
Norjan teknis-luonnontieteellinen yliopisto, Trondheim
Norjan ympäristötieteen ja biologian yliopisto, Ås
Oslon yliopisto, Oslo
Stavangerin yliopisto, Stavanger
Tromssan yliopisto, Tromssa
Valtiolliset korkeakoulut:
Norjan eläinlääketieteellinen korkeakoulu
Norjan kauppakorkeakoulu
Norjan liikuntatieteellinen yliopisto
Norjan valtiollinen musiikkikorkeakoulu
Oslon arkkitehtuuri- ja muotoilukoulu
Vapaa teologinen tiedekunta (MF)
Eurooppa > Portugali

Algarven yliopisto, Faro
Aveiron yliopisto, Aveiro
Azorien yliopisto, Ponta Delgada
Coimbran yliopisto, Coimbra
Lissabonin yliopisto, Lissabon
Madeiran yliopisto, Funchal
Minhon yliopisto
Porton yliopisto, Porto
Portugalin katolinen yliopisto
Évoran yliopisto, Évora
Eurooppa > Puola

Gdańskin yliopisto, Gdańsk
Jagellon yliopisto, Krakova
Varsovan yliopisto, Varsova
Eurooppa > Ranska

Pariisin yliopisto, Pariisi
Strasbourgin yliopisto, Strasbourg
Eurooppa > Ruotsi

Chalmersin teknillinen korkeakoulu, Göteborg
Göteborgin yliopisto, Göteborg
Karlstadin yliopisto, Karlstad
Karoliininen instituutti, Tukholma
Keski-Ruotsin yliopisto, Härnösand, Sundsvall ja Östersund
Kuninkaallinen teknillinen korkeakoulu, Tukholma
Linköpingin yliopisto, Linköping
Lundin yliopisto, Lund
Luulajan teknillinen yliopisto, Luulaja
Ruotsin maataloustieteellinen yliopisto, Uppsala
Tukholman kauppakorkeakoulu, Tukholma
Tukholman yliopisto, Tukholma
Uumajan yliopisto. Uumaja
Uppsalan yliopisto ,Uppsala
Växjön yliopisto, Växjö
Örebron yliopisto, Örebro
Eurooppa > Saksa

Augsburgin yliopisto, Augsburg
Bremenin yliopisto, Bremen
Bonnin yliopisto, Bonn
Dortmundin yliopisto, Dortmund
Freiburgin yliopisto (Saksa), Freiburg
Freie Universität Berlin, Berliini
Friedrich-Alexander-Universität Erlangen-Nürnberg, Baijeri
Gottfried Wilhelm Leibniz Universität Hannover, Hannover
Göttingenin Georg-August-yliopisto, Göttingen
Hampurin yliopisto, Hampuri
Heidelbergin yliopisto, Heidelberg
Hohenheimin yliopisto, Stuttgart
Humboldt-yliopisto, Berliini
Johann Wolfgang Goethe-Universität, Frankfurt am Main
Karlsruher Institut für Technologie, Karlsruhe
Kielin yliopisto, Kiel
Kölnin yliopisto, Köln
Leipzigin yliopisto, Leipzig
Ludwig-Maximilians-Universität München, München
Marburgin yliopisto, Marburg
Martin-Luther-Universität Halle-Wittenberg
Münsterin yliopisto, Münster
Preussin tiedeakatemia, Berliini
Rheinisch-Westfälische Technische Hochschule Aachen, Aachen
Rostockin yliopisto, Rostock
Stuttgartin yliopisto, Stuttgart
Technische Universität Berlin, Berliini
Technische Universität Braunschweig, Braunschweig
Technische Universität Darmstadt, Darmstadt
Technische Universität Dresden, Dresden
Technische Universität München, München
Tübingenin yliopisto, Tübingen
Universität der Künste Berlin, Berliini
Eurooppa > Serbia

Belgradin yliopisto, Belgrad
Eurooppa > Suomi

Aalto-yliopisto, Espoo, Helsinki
Helsingin yliopisto, Helsinki
Itä-Suomen yliopisto, Joensuu, Kuopio, Savonlinna
Jyväskylän yliopisto, Jyväskylä
Lapin yliopisto, Rovaniemi
Lappeenrannan–Lahden teknillinen yliopisto LUT, Lappeenranta, Lahti
Maanpuolustuskorkeakoulu‚ Helsinki
Oulun yliopisto, Oulu
Svenska handelshögskolan, Helsinki, Vaasa
Taideyliopisto, Helsinki
Tampereen yliopisto, Tampere
Turun yliopisto, Turku
Vaasan yliopisto, Vaasa
Åbo Akademi, Turku
Eurooppa > Sveitsi

École polytechnique fédérale de Lausanne (EPFL Lausanne)
Eidgenössische Technische Hochschule Zürich (ETH Zürich)
Baselin yliopisto
Bernin yliopisto
Fribourgin yliopisto
Geneven yliopisto
Lausannen yliopisto
Luzernin yliopisto
Neuchâtelin yliopisto
St. Gallenin yliopisto
Sveitsin italiankielinen yliopisto
Zürichin yliopisto
Eurooppa > Tanska

Aalborgin yliopisto, Aalborg, Esbjerg ja Kööpenhamina
Etelä-Tanskan yliopisto, Odense, Slagelse, Kööpenhamina, Kolding, Esbjerg ja Sønderborg
Kööpenhaminan yliopisto, Kööpenhamina
Roskilden yliopisto,Roskilde
Tanskan IT-yliopisto, Kööpenhamina
Tanskan kauppakorkeakoulu, Kööpenhamina
Tanskan kuninkaallinen taideakatemia, Kööpenhamina
Tanskan teknillinen yliopisto, Kongens Lyngby
Århusin yliopisto, Århus
Eurooppa > Unkari

Aquincumin teknillinen instituutti, Budapest
Budapestin Corvinuksen yliopisto, Budapest
Budapestin Gyula Andrássyn saksankielinen yliopisto, Budapest
Budapestin kauppakoekeakoulu, Budapest
Budapestin taideyliopisto, Budapest
Budapestin teknillinen ja kauppatieteellinen yliopisto, Budapest
Loránd Eötvösin yliopisto, Budapest
Debrecenin yliopisto, Debrecen
Evankelis-luterilainen teologinen yliopisto, Budapest
Franz Lisztin musiikkiakatemia, Budapest
Gáspár Károlin protestanttinen yliopisto, Budapest
István Széchenyin yliopisto, Győr
Juutalainen yliopisto, Budapest
Kaposvárin yliopisto, Kaposvár
Keski-Euroopan yliopisto, Budapest
Länsi-Unkarin yliopisto, Sopron
Miklós Zrínyin puolustustieteellinen yliopisto, Budapest
Miskolcin yliopisto, Miskolc
Moholy-Nagyin taideteollinen yliopisto, Budapest
Óbudan yliopisto, Budapest
Pannonian yliopisto, Veszprém
Pécsin yliopisto, Pécs
Péter Pázmányin katolinen yliopisto, Budapest
Semmelweisin yliopisto, Budapest
Szegedin yliopisto, Szeged
Tapani Pyhän yliopisto, Gödöllő
Teatteri- ja elokuvataiteen yliopisto, Budapest
Eurooppa > Venäjä

Moskovan yliopisto, Moskova
Pietarin yliopisto, Pietari